el el el el el el el el el el el el el el el el el el el el el el el el el ja el el nl el en el fr el el en el el el el hu el el el en el en el cs el el el el el el el el el el el el el el el el el el el el el el el el el el el el el jv en en eo en el en en el en en el el en el en en el en en el en en el el el el el el fr el en el ja el en el en el en el el el en el en el en el en el el el el el es el el en el el el el en el el el el el el el el el el en el el el el el el el el el el el el el
Το λιμάνι του Πειραιά είναι το μεγαλύτερο της Ελλάδας και της Μεσόγειου θάλασσας, αλλά και ένα από τα μεγαλύτερα στον κόσμο, τόσο σε κίνηση εμπορευματοκιβωτίων όσο και επιβατών. Το λιμάνι του Πειραιά είναι το σημαντικότερο λιμάνι της Αττικής από τα Αρχαϊκά χρόνια.[4] Είναι ένας μεγάλος εργοδότης στην περιοχή με συνολικά 1.002 υπαλλήλους.[5] Το 2015 διακινήθηκαν περίπου 17.000 πλοία, ενώ εξυπηρετήθηκαν περίπου 17.5 εκ. επιβάτες.[6]
Τμήμα του λιμανιού του Πειραιά
Από το 2020, το λιμάνι του Πειραιά ανήκει κατά πλειοψηφία στην COSCO με 67% των μετοχών (16% σε μεσεγγυητικές μετοχές). Το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ) έχει το 7,14% των μετοχών. Το υπόλοιπο 25,86% ανήκει σε μη θεσμικούς επενδυτές.[10]
Το λιμάνιο του Πειραιά ήταν το κύριο λιμάνι των Αθηνών από την αρχαιότητα.[11][12]
Μέχρι την 2η χιλιετία π.Χ., ο Πειραιάς ήταν ένα βραχώδες νησί που συνδέεται με την ηπειρωτική χώρα από μια χαμηλή έκταση γης που πλημμύριζε με θαλασσινό νερό το μεγαλύτερο μέρος του έτους.[13] Τότε ήταν που η περιοχή γινόταν όλο και πιο λασπωμένη και οι πλημμύρες σταμάτησαν, συνδέοντας μόνιμα τον Πειραιά με την Αττική και σχηματίζοντας τα λιμάνια του, το κύριο λιμάνι του Κανθάρου και τα δύο μικρότερα της Ζέας και της Μονυχίας. Το 1300 π.Χ., διάφοροι λαοί, Θράκες, Κάδμειοι κλπ κάνουν επιδρομές στον λόφο της Μουνιχίας, το μοναδικό κατοικήσιμο μέρος της περιοχής. Κατά τα 560 π.Χ., ο Πειραιάς ενώνεται με την Αθήνα μέσω έργων του Πεισιστράτου. Στα 511 π.Χ. η Μουνιχία και το 507 π.Χ. ο Κλεισθένης τον ανακήρυξε Δήμο των Αθηνών. Το 493 π.Χ., ο Θεμιστοκλής ξεκίνησε τις οχυρώσεις του Πειραιά και αργότερα συμβούλεψε τους Αθηναίους να εκμεταλλευτούν τις στρατηγικές δυνατότητες των φυσικών λιμανιών του.[13] Το 483 π.Χ., ο αθηναϊκός στόλος έφυγε από το παλαιότερο λιμάνι του Φαληρώνα και μεταφέρθηκε στον Πειραιά, ξεχωρίζοντας στη μάχη της Σαλαμίνας μεταξύ των ελληνικών πόλεων-κρατών και των Περσών το 480 π.Χ. Τα επόμενα χρόνια ο Θεμιστοκλής ξεκίνησε την κατασκευή του λιμανιού και δημιούργησε τα υπόστεγα (νεοσόικοι), ενώ τα Θεμιστόκλεια τείχη ολοκληρώθηκαν το 471 π.Χ., μετατρέποντας τον Πειραιά σε ένα μεγάλο στρατιωτικό και εμπορικό λιμάνι, το οποίο χρησίμευσε ως η μόνιμη ναυτική βάση του ισχυρού Αθηναϊκού στόλου. Την εικοσαετία 451-431 π.Χ., ο Ιππόδαμος αναλαμβάνει την ανοικοδόμηση του Πειραιώς. Το 414 π.Χ. ολοκληρώνεται η αναβάθμιση του υδρευτικού δικτύου, τρία έτη αργότερα ιδρύεται η Συνεταιριστική τράπεζα. Το 405 π.Χ., μετά απ' την καταστροφή του Αθηναϊκού στόλου στους Αιγός ποταμούς, ο Λύσανδρος καταπλέει προς την πόλη, τίθεται σε αποκλεισμό, και εν τέλει παραδίδεται. Το 394 π.Χ. ανακατασκευάζονται τα τείχη από τον Κόνωνα. Το 322 π.Χ., οι Αθηναίοι αποκηρύσσουν τη Μακεδονική κυριαρχία αλλά ηττώνται και εγκαθίσταται στη Μουνιχία φρουρά. Το 307 π.Χ. δίδεται στον Δημήτριο τον Πολιορκητή ο Πειραιάς για να δοθεί το 251 π.Χ. ξανά έναντι 150 ταλάντων με πρωτοβουλία του Αράτου. Το 146 π.Χ., μετά τη Μάχη της Λευκόπετρας, ολόκληρη η Ελλάδα κυριαρχείται από τους Ρωμαίους. Το 86 π.Χ. οι κάτοικοι εξεγείρονται και ο Σύλλας πυρπολεί την Αττική. Το 67 π.Χ. ο Πομπήιος κατασκευάζει υποδομές στον Πειραιά και τον προστατεύει από την πειρατεία. Το 176 μ.Χ. κατασκευάζονται υποτυπώδεις υποδομές στο λιμάνι οι οποίες το οδηγούν σε στοιχειώδη ανάπτυξη. Το 267 μ.Χ. οι Έρουλοι ισοπεδώνουν ολόκληρο το λεκανοπέδιο και το λιμάνι εγκαταλείπεται.
Το 322 συγκεντρώνονται στον Πειραιά 1.200 από τη μεριά του Κωνσταντίνου για να αντιμετωπίσει τον Λικίνιο. Το 395, έπειτα από επιδρομή των Γότθων του Αλάριχου, ο Πειραιάς νεκρώνεται παντελώς. Το 551 καταστρέφεται το λιμάνι. Το 622 ο Βυζαντινός στόλος καταφθάνει στον Πειραιά για να παραλάβει την Ειρήνη την Αθηναία ώστε να στεφθεί αυτοκράτειρα. Το 1019 αναχωρεί απ' τον Πειραιά ο Βουλγαροκτόνος αφού δοξολόγησε τον Θεό στην Παναγία την Αθηνιώτισσα στην Αρχαία Αγορά. Οι Βαράγγοι, υποτελείς του Μιχαήλ Δ’, χάραξαν στην πλευρά του μαρμάρινου λέοντος που υπήρχε στη δική τους γλώσσα. Το 1205 αρχίζει η λατινοκρατία στην Αθήνα και αρχίζει να επικρατεί η ονομασίαΠόρτο Λεόνε, Λιμήν του Λέοντος, λόγω της ύπαρξης του προαναφερθέντος μαρμάρινου λέοντος. Το 1387,ο Πειραιάς πέφτει στα χέρια των Φράγκων.
Το 1456 οι Οθωμανοί καταλαμβάνουν τον Πειραιά. Το 1466 και 1467, οι Ενετοί επιδράμουν στον Πειραιά. Το 1687 καταπλέει προς τον Πειραιά ενετικός στόλος με αρχηγό τον Φραντσέσκο Μοροζίνι. Καταστρέφεται το μεγαλύτερο μέρος της Ακροπόλεως, εκλάπη και ο Λέων. Ερημώνεται πλήρως ο Πειραιάς. Περί τα τέλη της δεκαετίας του 1740, ο Jean-Baptiste Annibal Aubert du Bayet, μετέπειτα Γάλλος πρόξενος, αποκτά οικόπεδο από τους μοναχούς της μονής του Αγίου Σπυρίδωνα. Στις 10 Ιανουαρίου 1750 πωλείται στον Joseph Cayrac, ο οποίος έκτισε σπίτι και κατάστημα. Αποτέλεσε ο πρώτος μόνιμος κάτοικος του νεότερου Πειραιά, πέραν των λιγοστών κτηνοτρόφων. Το 1824 ο Γεώργιος Καραϊσκάκης πολιορκεί και ελευθερώνει τον Πειραιά.
Το 1833 συστήνεται ο Δήμος Πειραιώς. Το 1835 ιδρύεται τελωνείο, αν και υπάρχουν ενδείξεις ότι υπήρχε τυπικά και παλαιότερα αλλά εγκαταλελειμμένο. Στις 10 Οκτωβρίου1835 επιβάλλεται τέλος 10% επί του εισαγωγικού δασμού, την επόμενη χρονιά ολοκληρώνεται η Οδός Πειραιώς. Επίσης, λειτουργεί το Υγειονομίο Πειραιώς. Το 1840 πλέει στον Πειραιά το πρώτο ατμόπλοιο με ελληνική σημαία. Το 1848, ειδική επιτροπεία αναλαμβάνει τη διοίκηση του λιμένος ο οποίος εμβαθύνεται. Το 1850 σημειώθηκε κίνηση 7.000 πλοίων με χωρητικότητα 130.000 τόνων και 30.000 επιβατών. Το 1860 ιδρύονται τα Ναυπηγεία Βασιλειάδη. Καταγράφονται 301 ιστιοφόρα νηολογημένα. Το επόμενο έτος, περνά η διοίκηση του λιμένος στον Δήμο. Το 1869 συνδέεται ο Πειραιάς με την Αθήνα μέσω της δημιουργίας σιδηροδρόμου, τον σημερινό Ηλεκτρικό. Ιδρύεται η πρώτη ναυτασφαλιστική εταιρεία. Το 1872, χτίζεται το Χρηματιστήριο Πειραιά, τέσσερα χρόνια αργότερα εγκαθίσταται ο πρώτος γερανός στο λιμάνι. Το 1884 ιδρύεται η Σχολή Ναυτικών Δοκίμων. Το 1890 η χωρητικότητα του λιμένος ανερχόταν στα 2.460 πλοία και 1.500.000 τόνους. Το 1898 κατασκευάζεται ο πρώτος εξωτερικός μώλος. Το 1904 η προβλήτα της Τρούμπας διαπλατύνεται. Αυξάνεται η κίνηση στον λιμένα στα 5.350 πλοία συνολικής χωρητικότητας 3.250.000 τόνων. Το 1911 ιδρύεται η Επιτροπεία Λιμένος Πειραιώς και τον επόμενο χρόνο κατασκευάζονται δύο δεξαμενές. Το 1924 ξεκινούν έργα κατασκευής του λιμένος, συνολικής αξίας 550εκ δρχ. Το 1929 προτείνεται η λιμενοποίηση του Φαλήρου. Το 1930 ιδρύεται ο Οργανισμός Λιμένος Πειραιώς. Επιπλέον, ολοκληρώνονται η κατασκευή νέων κρηπιδωμάτων, μήκους 2.748 μέτρων και πέντε μεγάλων αποθηκών. Το 1937 εγκαινιάζονται δύο σιλό. Το 1941, εκρήγνυται πλοίο γεμάτο πολεμοφόδια, προκαλώντας ζημίες στις υποδομές. Το 1944 ανατινάσσονται κρηπιδώματα. Το 1946 εγκαθίστανται τριάντα ένας γερανοί, το 1950 άλλοι δεκατρείς. Το 1951 ο λιμένας διαιρείται σε έξι διαμερίσματα. Το 1953 ολοκληρώνεται η προβλήτα της Δραπετσώνος. Το 1957 εγκαινιάζονται οι προβλήτες Καραϊσκάκη και Βασιλέως Κωνσταντίνου. Το 1959 κατασκευάζεται ο πρώτος ναυτικός επιβατικός σταθμός. Το 1962 κατασκευάζεται ο μώλος της Φρεαττύδος και λιμενίσκου στο Δέλτα. Το 1966 κατασκευάζεται δεύτερος επιβατικός σταθμός. Το 1967 εγκαθίστανται δύο πλωτές εξέδρες. Το 1979 αρχίζει τη λειτουργία του σταθμός εξυπηρέτησης εμπορευματοκιβωτίων και ψυγείων. Το 1983 ανατίθεται, μετά από δημόσιο διαγωνισμό, σε ναυτιλιακή εταιρεία η εκτέλεση των εργασιών περισυλλογής λυμάτων πάσης φύσεως. Το 1992 δημιουργείται τρίτος επιβατικός σταθμός. Το επόμενο έτος παραδίδεται προς εκμετάλλευση νέας αποθήκη εκκένωσης 20.000μ².Το 1996 τελείωσε η ανέγερση του Μεγάρου Υπηρεσιών ΟΛΠ και το 1999 ο ΟΛΠ μετατρέπεται σε Ανώνυμη Εταιρεία με τον νόμο 2688/99. Το 2002 υπογράφεται σύμβαση σαράντα χρόνων με το ελληνικό δημόσιο όπου αναγνωρίζεται στον ΟΛΠ η αποκλειστικότητα αξιοποίησης όλης της ακίνητης περιουσίας του. Το 2003 εισάγεται στο Χρηματιστήριο Αξιών Αθηνών. Τον Οκτώβριο 2009 ξεκινά η μίσθωση μέρους του λιμένος από την COSCO έναντι 100εκ ευρώ ετησίως.[14]
Ο παρακάτω πίνακας διαθέτει διάφορους προορισμούς οι οποίοι είναι προσβάσιμοι από το λιμάνι του Πειραιά, ταξινομημένοι ανά πύλη άφιξης/αναχώρησης πλοίων.
Κάλυμνος, Κάρπαθος, Κάσος, Καστελόριζο, Κως, Λειψοί, Λέρος, Νίσυρος, Πάτμος, Ρόδος, Σύμη, Τήλος
Hellenic Seaways, Minoan Lines
Ηράκλειο, Μύκονος, Μυτιλήνη, Νάξος, Οινούσσες, Πάρος, Σαντορίνη, Σύρος, Χανιά, Χίος, Ψαρά
ANEK Lines, Blue Star Ferries
ANEK Lines, SeaSpeed Ferries
Ανάφη, Διαφάνι, Ηράκλειο, Κάρπαθος, Κάσος, Μήλος, Ρέθυμνο, Ρόδος, Σαντορίνη, Σητεία, Χάλκη
Αστυπάλαια, Αιγιάλη, Δονούσα, Ηρακλειά, Ίος, Κατάπολα, Μύκονος, Νάξος, Πάρος, Τήνος, Σαντορίνη, Σύρος
Aegean Speed Lines, Blue Star Ferries, Fast Ferries, Hellenic Seaways
Άγιος Κήρυκος, Βαθύ, Εύδηλος, Θεσσαλονίκη, Καβάλα, Καρλόβασι, Λήμνος, Μήλος, Μύκονος, Μυτιλήνη, Νάξος, Οινούσσες, Πάρος, Σαντορίνη, Σέριφος, Σίφνος, Σύρος, Χίος
Αγκίστρι, Αίγινα, Ερμιόνη, Πόρος, Πόρτο Χέλι, Σπέτσες, Ύδρα
Αμοργός, Αντικύθηρα, Ίος, Κίμωλος, Κίσσαμος, Κουφονήσι, Κύθηρα, Κύθνος, Μήλος, Μύκονος, Πάρος, Νάξος, Σαντορίνη, Σέριφος, Σίκινος, Σίφνος, Σύρος, Φολέγανδρος
Το λιμάνι του Πειραιά είναι το μεγαλύτερο επιβατικό λιμάνι στην Ευρώπη και ένα από τα μεγαλύτερα τον κόσμο. Έχει συνολικό μήκος προβλήτας 2.8 χιλιομέτρων και βάθος μέχρι 11 μέτρα. Η κυκλοφορία των οχημάτων άγγιξε τα 2.5 εκατομμύρια το 2017, η επιβατική κίνηση έφτασε τα 15.5 εκατομμύρια. [36]
Οι τουρίστες κρουαζιέρας το 2019 ήταν 1.098.091 επιβάτες, έναντι 961.632 το 2018, αύξηση της τάξεως 14,2%. Η Ferry Shipping News αποδίδει αυτήν τη σημαντική αύξηση στην πολιτική του ΟΛΠ για την προσέλκυση τουριστών.[15] Με περίπου 18.6εκ επιβάτες το 2014, ανεδείχθη ως ο πιο πολυσύχναστος λιμένας της Ευρώπης.[16]
Το Κεντρικό Λιμάνι του Πειραιά είναι άμεσα προσβάσιμο μέσω του αυτοκινητοδρόμου Αθηνών-Θεσσαλονίκης,[17] της γραμμής 1 του μετρό (ηλεκτρικός σιδηρόδρομος), σύντομα της γραμμής 3 του μετρό (υπόγειος σιδηρόδρομος), του προαστιακού, αλλά και αστικών λεωφορείων, ενώ βρίσκεται σε μικρή απόσταση από το κέντρο της πόλης του Πειραιά. Ο σταθμός της γραμμής 1 είναι απέναντι από είσοδο του λιμανιού. Εσωτερικά του λιμανιού και με αφετηρία την είσοδο αυτή λειτουργεί δωρεάν μεταφορά με λεωφορεία του ΟΛΠ για την εξυπηρέτηση των επιβατών.[18]
Λιμάνι του Πειραιά (1892)
Λιμάνι του Πειραιά από ψηλά, το οποίο βρίσκεται στο μεσαίο κόλπο. Στον πρώτο κόλπο μπροστά είναι το Πασαλιμάνι και στον τρίτο κόλπο στο βάθος είναι το λιμάνι του Κερατσινίου.
Ο σταθμός του Ηλεκτρικού σιδηροδρόμου στον Πειραιά, ο οποίος βρίσκεται απέναντι από μία από τις εισόδους του λιμανιού
Πύλη της Εισόδου 7
↑ Ολοκληρώθηκε το deal zougla.gr
↑ 2,0 2,1 2,2 «(Container Terminal)» (PDF). Αρχειοθετήθηκε από το πρωτότυπο (PDF) στις 27 Νοεμβρίου 2010. Ανακτήθηκε στις 23 Σεπτεμβρίου 2009.
↑ 3,0 3,1 «Reuters report». Reuters.com. Ανακτήθηκε στις 23 Σεπτεμβρίου 2009.
↑ Hellander, Paul (2008). Greece. Lonely Planet. ISBN 1-74104-656-4.
↑ «Ο.Λ.Π. - Δομή». olp.gr (στα Αγγλικά). Ανακτήθηκε στις 18 Απριλίου 2021.
↑ «Ο.Λ.Π. - Στατιστικά στοιχεία». olp.gr (στα Αγγλικά). Ανακτήθηκε στις 18 Απριλίου 2021.
↑ «File:Top 20 passenger ports in 2015 - on the basis of number of passengers embarked and disembarked (in 1000).png - Statistics Explained». ec.europa.eu. Ανακτήθηκε στις 18 Απριλίου 2021.
↑ «File:Top 20 ports handling containers, 2008-2018 (thousand TEUs).png - Statistics Explained». ec.europa.eu. Ανακτήθηκε στις 18 Απριλίου 2021.
↑ «Port throughput 2019». lloydslist.maritimeintelligence.informa.com. Ανακτήθηκε στις 18 Απριλίου 2021.
↑ «Ο.Λ.Π. - Η μετοχή του Ο.Λ.Π.». olp.gr (στα Αγγλικά). Ανακτήθηκε στις 18 Απριλίου 2021.
↑ Στρατηγική - Όραμα
↑ Hellander, Paul (2008). Greece. Lonely Planet.
↑ 13,0 13,1 Ο Πειραιάς στην αρχαιότητα ήταν νησί. Εκεί δημιουργήθηκε το πρώτο σχέδιο πόλης. Τον ισοπέδωσαν οι Ρωμαίοι μετά από προδοσία των σκλάβων Μηχανή του Χρόνου
↑ Fu Jing (19 Ιουνίου 2012). «COSCO eyeing further Piraeus port investment». chinadaily.com.cn. Ανακτήθηκε στις 21 Νοεμβρίου 2012.
↑ «Port of Piraeus in Focus». Ferry Shipping News (στα Αγγλικά). Ανακτήθηκε στις 8 Μαΐου 2020.
↑ «World Container Traffic Data 2015» (PDF). International Association of Ports and Harbors (IAPH). 10 Ιουνίου 2016. Αρχειοθετήθηκε από το πρωτότυπο (PDF) στις 15 Ιουνίου 2016. Ανακτήθηκε στις 9 Απριλίου 2016.